NAVODILO ZA KREIRANJE VAŠE INDIVIDUALNE SPLETNE STRANI

V SPLETNEM MESTU ZDRUŽENJA 

www.zdravniki-zobozdravniki.net
Spoštovana članica, spoštovani član Strokovnega združenja zasebnih zdravnikov in zobozdravnikov Slovenije! 
Vaša individualna spletna stran že vsebuje vse osnovne podatke.

Za samostojno urejanje svojega profila na prenovljenih spletnih straneh boste uporabili že obstoječe uporabniško ime in geslo, s katerim vstopate tako v Spletno mesto Združenja www.zdravniki-zobozdravniki.net, kot tudi v vašo individualno spletno stran.

TEKST V ZVEZI S SPLETNO STRANJO

V okviru prenovljenega spletnega mesta Združenja www.zdravniki-zobozdravniki.net ima vsak član Združenja svojo spletno vizitko, enostavno spletno stran, ki vsebuje naslednje informacije o ambulanti in članu:

· Osnovni podatki

· Urnik

· Storitve

· Profilna slika

Svojo spletno stran lahko urejate tako, da obiščete »Zaprto območje« in kliknete na povezavo »Moja spletna stran« v glavni navigaciji. V sistem se prijavite s svojim uporabniškim imenom in geslom.

OSNOVNI PODATKI

V okviru zavihka »Ambulanta« lahko urejate kontaktne podatke ter vsebino za spletno stran. 

Podatki o članu in ordinaciji so bili preneseni iz centralnega registra, vse spremembe morajo biti potrjene s strani Združenja.

Predstavitev ambulante in storitev napišite po želji, vendar naj besedilo ne bi presegalo 100 besed.

Na podlagi vnesenega naslova se bo na spletni strani avtomatsko izrisal zemljevid.

URNIK

Urnik vnesete tako, da v ustrezna polja vpišete dan, uro začetka (npr. 07:00) in konca (npr. 13:30) dela. Izpolnite lahko tudi rubriki »Prostor« in »Komentar« ter vnos zaključite z gumbom »Dodaj«. Vsak dan ima lahko več vpisov.

STORITVE

Za bolj učinkovito iskanje po spletnih straneh lahko urejate storitve, ki jih opravljate.

V zavihku »Storitve« je v levem oknu nabor vseh storitev, ki so podprte v okviru spletne strani. Storitve na svojo spletno stran dodate tako, da jih označite s kljukico in določite »Tip storitve« (Zavarovalnica, Samoplačniško, Oboje). S klikom na gumb »Dodaj« bodo te storitve prenesene v desno okno.

Podobno lahko storitve z označitvijo in klikom na gumb »Odstrani« odstranjujete.

PROFILNA SLIKA

Za bolj pestro spletno vizitko lahko naložite svojo sliko. To storite tako, da kliknete na »Prebrskaj« (Browse) in izberete sliko, nato pa kliknete na gumb »Dodaj«.

POZOR! Upokojeni člani individualne spletne strani nimate »aktivirane«.

V primeru težav, kot tudi želje po vzpostavitvi ali »blokadi« individualne spletne strani, nam pišite na e-naslov Združenja: info@zdravniki-zobozdravniki.net ali nas 
pokličite na tel. 01 433 85 35.

